Miturut kasil pemilu présidhèn puteran kaloro ing dhuwur, pasangan calon pemenang Pemilu, yaiku Susilo Bambang Yudhoyono lan Jusuf Kalla, dadi Présidhèn lan Wakil Présidhèn RI. Pelantikané tanggal 20 Oktober 2004 déning MPR, sajeroning sawijining acara pelantikan sing - kanggo pisanan - dirawuhi pamimpin-pamimpin nagara sahabat, yaiku: PM Australia John Howard, PM Singapura Lee Hsien Loong, PM Malaysia Abdullah Ahmad Badawi, PM Timor Leste Mari Alkatiri, lan Sultan Brunei Hassanal Bolkiah sarta 5 utusan-utusan nagara lyané. Présidhèn sadurungé, Megawati Soekarnoputri ora ngrawuhi acara pelantikan mau. Wenginé, watara jam 23.50 WIB, Présidhèn Susilo Bambang Yudhoyono mbiwara anggota kabinèt sing anyar, yaiku Kabinet Indonésia Bersatu.